K zakónčenju bojow Druheje swětoweje wójny w aprylu 1945 steješe fronta mjez němskim a ruskim wójskom w Koslowje. Někotři wjesnjenjo chcedźa k spomnjeću na to pomnik stajić.
Koslow (SN/MiR). 80 procentow statokow a domskich w Koslowje bě po wojowanjach zničenych. Jědnaće młodych wjesnjanow je jako wojak zahinyło, jeničce z Budarjec swójby běchu to štyrjo. „Na to njesměmy zabyć. Dyrbimy młodych ludźi, wosebje tež přichodne generacije na stawizny našeho regiona skedźbnić“, powěda Koslowčanka Wórša Pašcyna. „Runje nětko, hdyž so prawicarske a nacionalsocialistiske zmyslenje wospjet w towaršnosći šěri, je to jara wažne.“
szl_Latn szl_Latn